Ministrul Educației ia măsuri împotriva bullying-ului. Cîmpeanu: "Fiecare școală va avea un grup de acțiune".
Sorin Cîmpeanu a anunțat că fiecare școală va avea un grup de acțiune anti-bullying. "Vedem numeroase cazuri de bullying, este îngrijorător", a spus ministrul Educației. Demnitarul a anunțat că în viitorul an școlar în fiecare școală va fi câte un grup de acțiune anti-bullying.
Ministrul Educației, Sorin Cîmpeanu, a anunțat că fiecare școală va avea un grup de acțiune anti-bullying. Este un fenomen îngrijorător, iar numeroase cadre didactice nu sunt pregătite pentru a interveni, a spus ministrul. Declarațiile au fost făcute vineri seara, la Digi 24."Vedem numeroase cazuri de bullying, este îngrijorător. Este o consecință a pierderilor înregistrate nu doar în plan educațional, ci și în plan social, emoțional", a declarat ministrul Educației, Sorin Cîmpeanu.Ministrul Educației a recunoscut că numeroase cadre didactice nu sunt pregătite pentru preintâmpina hărțuirile sau jignirile făcute de copii."Nu toți știu ce au de făcut, am avut de curând un decident care nu a înțeles gravitatea situației, nu a înțeles nici acum cu ce a greșit", a mai spus ministrul Cîmpeanu.Demnitarul a anunțat că în viitorul an școlar în fiecare școală va fi câte un grup de acțiune anti-bullying format din cadre didactice, elevi, părinți și specialiști"La începutul anului școlar viitor, în fiecare școală va exista un grup de acțiune anti-bullying", a precizat Sorin Cîmpeanu.Potrivit statisticilor, un elev din patru este victima fenomenului bullying.